PPKE BTK

PÁZMÁNY SZENIOR EGYETEM

2020 tavaszi szemeszter folytatása

 **Terítéken az irodalom**

 **Irodalom és gasztronómia I.**

*Tudományág: irodalomtudomány*

Nemcsak az evés öröme vagy az étel hiánya örök jelenség, de a róla való beszéd is. Előadássorozatunk klasszikus és kortárs írók sokszínű művein keresztül irodalmunk gasztronómiai gazdagságát kívánja bemutatni, és egyúttal felkínálja a téma különféle értelmezési lehetőségeit is. Az evés témájához és motívumához kapcsolódóan az ételeknek a (nemzeti) identitáshoz, a szakralitáshoz, illetve nemiséghez fűződő viszonya mellett, az „öröm-evés” jelenségével, az éhezés jelenvalóságával, az evési furcsaságokkal és zavarokkal, illetve az evés és a halál nagyon is közvetlen viszonyával is foglalkozni kíván.

 Az előadások **csütörtöki** napokon 17 órakor kezdődnek és 18.30-kor fejeződnek be.

|  |
| --- |
| **Lezajlott előadások**  |
| Dátum | A kurzus előadásai | Előadó |
| Febr. 6. | *„Legalább egyetek egy jót”* A gasztronómia és a nemzeti identitás összefüggései a magyar irodalomban | Szilágyi Judit |
| Febr. 13. | *„Tálalhatnak Istennek”* Irodalmi szövetek olvasata az étkezés, a szakralitás és a halál felől | Szilágyi Judit |
| Febr. 20. | *„Az vagy, amit megeszel”* Étel és identitás kapcsolata Kosztolányi Dezső, Krúdy Gyula, Petri György, Aczél Géza, Parti Nagy Lajos műveiben | Visy Beatrix |
| Febr. 27. | *„Igyunk, lakjunk egymással vígan, szeretetből!”* A lakoma és az italozás a régi magyar irodalomban | Szentmártoni Szabó Géza |
| Márc. 5. | *„és az gyümölcsben halált evék”* A torkosság, mint főbűn irodalmi alakváltozatai a Bibliától a *Létbüfé*ig | Visy Beatrix |
| **A járványhelyzet miatt elmaradt előadások pótlása** |
| Szept.10. | *„Gazdasszonynak szükséges könyv"*. Szakácskönyvek és gasztronómiai kultúra a 17-18. században  | S. Sárdi Margit |
| Szept.17. | *„Borzalmas! De angol!”* Krimi és gasztronómia  | Benyovszky Krisztián |
| Szept.24. | *„Kaskámba friss eperrel”* Afrodiziákum, érzékiség, vágy a magyar irodalomban | Visy Beatrix |
| Okt.1. | *Hasnovellák, gasztroesszék, gasztrokrimik*. Beszélgetés Cserna-Szabó Andrással a gyomor csodálatos életéről és irodalmáról | Cserna-Szabó András Radvánszky Anikó |
| Okt.8. | *„Belőlem él! És egyre éhesebben!”* Éhezés és böjt motívumai a 20. századi magyar irodalomban | Prontvai Vera |
| Okt.15. | *„Kenyér és bor”* Irodalom és szakralitás összefüggései a 20. századi magyar irodalomban | Prontvai Vera |